|  |  |  |  |  |  |  |
| --- | --- | --- | --- | --- | --- | --- |
| ***PUBLISKAIS PAKALPOJUMA LĪGUMS Nr.XXXXXXXXXXXX***  ***“Medicīnas ierīču kalibrēšana, verificēšana, funkcionālās un drošības pārbaudes”***  *Liepājā* 2018.gada 20. novembris  **Valsts sabiedrība ar ierobežotu atbildību “Piejūras slimnīca”,** **vienotais reģistrācijas Nr.40003343729,** adrese: Jūrmalas iela 2, Liepāja, LV-3401, kuras vārdā, pamatojoties uz sabiedrības statūtiem, rīkojas valdes priekšsēdētājs **Aigars Puks** un valdes locekle **Evija Siliņa**, no vienas puses, turpmāk šā līguma tekstā saukta *Pasūtītājs*, un ***Olympus Sverige Aktiebolag filiāle Latvijā, reģistrācijasNr. 40103938382***, adrese: Vienības gatve 87i-4, Rīga, LV-1004, *filiāles pārdošanas vadītāja* ***Andrius Simonaitis*** personā, kurš rīkojas saskaņā ar Pilnvaru, turpmāk šā līguma tekstā saukts *Izpildītājs*, no otras puses, abi kopā un katrs atsevišķi, turpmāk šā līguma tekstā saukti par Līdzējiem, pamatojoties uz Valsts Sabiedrības ar ierobežotu atbildību „Piejūras slimnīca” rīkotās iepirkuma procedūras, saskaņā ar Publisko iepirkumu likumu, *“Medicīnas ierīču kalibrēšana, verificēšana, funkcionālās un drošības pārbaudes”, identifikācijas Nr. PS2018/03,* turpmāk šā līguma tekstā saukta *Iepirkums,*  rezultātiem un *Olympus Sverige Aktiebolag filiāle Latvijā*iesniegto piedāvājumu, noslēdz šādu līgumu:   1. **LĪGUMA PRIEKŠMETS**    1. Izpildītājs pēc Pasūtītāja pasūtījuma, saskaņā ar Iepirkumā iesniegto tehnisko un finanšu piedāvājumu un apliecinājumu, vadoties no Iepirkuma tehniskās specifikācijas, apņemas ar saviem spēkiem un tehniskajiem līdzekļiem sniegt Pakalpojumu - veikt *Endoskopijas iekārtu apkopi un remontdarbus*, saskaņā ar Iepirkumā iesniegto piedāvājumu (1.pielikums).    2. Darbi tiek veikti VSIA “Piejūras slimnīcā”, Liepājā, Jūrmalas ielā 2.    3. Izpildītājs sniedz pakalpojumus atbilstoši šā līguma nosacījumiem. 2. **LĪGUMA IZPILDES KĀRTĪBA**    1. Līgums stājas spēkā ***no 2018.gada 20.novembra*** un ir spēkā ***līdz 2020.gada 19.novembrim.***    2. Jebkāda ar šo līgumu saistīta un jebkurā formā pieejama informācija vai citāda veida da­ti, tajā skaitā Izpildītāja sagatavotie materiāli, pieder Pasūtītājam un ir tā īpašums. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem. 3. **LĪGUMCENA UN NORĒĶINU KĀRTĪBA**    1. Pakalpojuma līgumcena ir ***EUR 1260,00 (viens tūkstotis divi simti sešdesmit euro) apmērā*,** neieskaitot pievienotās vērtības nodokli. Pievienotas vērtības nodoklis (PVN) tiekaprēķināts un maksātssaskaņā ar Latvijas Republikā spēkā esošajiem normatīvajiem aktiem. Līguma summa ietver visas Izpildītāja izmaksas, tajā skaitā pakalpojuma izmaksas, darbinieku atalgojumu, transporta izmaksas.    2. Ja saskaņā ar normatīvajiem aktiem tiek grozīta pievienotās vērtības nodokļa (PVN) likme, maksa par Pakalpojumiem ar PVN tiek grozīta bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Maksa par Pakalpojumiem bez PVN šādā kārībā nevar tikt grozīta.    3. Pēc katras pakalpojuma sniegšanas Pasūtītājs un Izpildītājs paraksta Pakalpojuma pieņemšanas - nodošanas aktu un rēķinu. Pakalpojuma pieņemšanas – nodošanas aktu un rēķinu paraksta Līdzēju pilnvarotie pārstāvji un tas kļūst par šā līguma neatņemamu sastāvdaļu.    4. Pasūtītājs apmaksā iesniegto rēķinu 15 (piecpadsmit) dienu laikā pēc Pakalpojuma pieņemšanas – nodošanas akta abpusējas parakstīšanas, pārskaitot naudu Izpildītāja norādītajā bankas kontā.    5. Ja Pasūtītājs neveic samaksu par Pakalpojumu laikā, tad Pasūtītājs maksā līgumsodu 0,1 % (nulle komats viena procenta) apmērā no laikā nesamaksātās summas par katru nokavēto dienu, bet nepārsniedzot 10% (desmit procentus) no laikā nesamaksātās summas. 4. **LĪDZĒJU SAISTĪBAS UN ATBILDĪBA**   4.1. Izpildītāja saistības:  4.1.1. Izpildītājs apņemas veikt Pakalpojuma izpildi līgumā paredzētajā termiņā, apjomā un kvalitātē darba dienās no plkst. 9.00 līdz 16.00.  4.1.2. Izpildītājs uzņemas atbildību par zaudējumiem, kuri nodarīti Pasūtītājam un trešajām personām sakarā ar šī līguma noteikumu pārkāpumu, ja Izpildītājs tajos vainojams.  4.1.3. Izpildītājs apņemas ievērot darba aizsardzības, drošības un ugunsdrošības prasības pakalpojuma sniegšanas laikā.  4.2. Pasūtītāja saistības:  4.2.1. Pasūtītājs apņemas veikt samaksu par kvalitatīvi un laikā sniegtu Pakalpojumu šajā līgumā noteiktajos termiņos un kārtībā.  4.2.2. Pasūtītājs apņemas savlaicīgi veikt Izpildītāja sniegtā Pakalpojuma pieņemšanu.  4.3. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.  4.4. Ja Izpildītājs nesniedz Pakalpojumu atbilstoši 1. pielikumā noteiktajā apjomā un laikā, tad Izpildītājs maksā Pasūtītājam līgumsodu 0,1 % (nulle komats viena procenta) apmērā no līguma par katru nokavēto dienu, bet ne vairāk kā 10% (desmit procentus) no kopējās līguma summas.  4.5. Jebkura šajā līgumā noteiktā Līgumsoda samaksa neatbrīvo Līdzējus no to saistību pilnīgas izpildes.   1. **LĪDZĒJU TIESĪBAS**   Pasūtītājam ir tiesības kontrolēt Līguma izpildes gaitu, veikt pakalpojumu kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju.   1. **IZMAIŅAS LĪGUMĀ, TĀ DARBĪBAS PĀRTRAUKŠANA**   6.1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par šā līguma neatņemamām sastāvdaļām.  6.2. Pasūtītājam ir tiesības vienpusēji atkāpties no līguma:  6.2.1. ja Pasūtītājs konstatē, ka Izpildītājs veic Pakalpojumu neatbilstoši 1.pielikumā noteiktajam vai šā līguma nosacījumiem. Pasūtītājs neatlīdzina Izpildītājam tādējādi radušos zaudējumus;  6.2.2. ja Izpildītājs atzīts par maksātnespējīgu.   1. **STRĪDU RISINĀŠANAS KĀRTĪBA**   7.1. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji 10 (desmit) dienu laikā nespēs vienoties, strīds risināms Latvijas Republikā spēkā esošo normatīvo aktu vai saistošo starptautisko tiesību normu noteiktajā kārtībā tiesā.   1. **NEPĀRVARAMA VARA**   8.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.  8.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.  **9. CITI NOTEIKUMI**  9.1. Šis līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.  9.2. Šajā Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt šā līguma noteikumu tulkošanu.  9.4. Līgums izstrādāts 2 (divos) eksemplāros, katrs uz 3 (trīs) lapām un 1.pielikums, ar vienādu juridisku spēku, no kuriem viens glabājas pie Pasūtītāja, bet otrs - pie Izpildītāja.  9.5. Pasūtītājs par pilnvaroto pārstāvi šā līguma izpildes laikā nozīmē *XXXXXXXXXXXXX, tālrunis XXXXXXXXX, e-pasta adrese XXXXXXX*  9.6. Izpildītājs par pilnvaroto pārstāvi šā līguma izpildes laikā nozīmē *XXXXXXXXXXXXXXXX, tālrunis XXXXXXXXXXXX,  e-pasts: XXXXXXXXXXXXX*  9.7. Līdzēju pilnvarotie pārstāvji ir atbildīgi par Līguma izpildes uzraudzīšanu, tajā skaitā par Pakalpojuma pieņemšanas – nodošanas akta noformēšanu, iesniegšanu un parakstīšanu atbilstoši šā līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.   1. **LĪDZĒJU REKVIZĪTI UN PARAKSTI**  |  |  | | --- | --- | | **PASŪTĪTĀJS** | **IZPILDĪTĀJS** | | **VSIA „Piejūras slimnīca”**  XXXXXXXX  XXXXXXXX  XXXXXXXX  XXXXXXXX  XXXXXXXX  XXXXXXXX  XXXXXXXX | **Olympus Sverige Aktiebolag filiāle Latvijā**  XXXXXXXX  XXXXXXXX  XXXXXXXX  XXXXXXXX  XXXXXXXX  XXXXXXXX  XXXXXXXX | |  |  | |

1. ***Pielikums***